Във връзка с постъпило уведомление с вх. №ОВОС-1229/30.05.2024г.за инвестиционно предложение (ИП): „Жилищно строителство“ в ПИ 56784.384.54, гр. Пловдив, с възложител Д. Григоров, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане на 8 броя жилищни сгради в ПИ 56784.384.54, гр. Пловдив. Съгласно подадената информация имот с № 56784.384.54, гр. Пловдив е с НТП „Овощна градина“. Предвидено е водоснабдяването да се осъществи от ВиК мрежата. Така заявеното ИПпопада в обхвата на т. 10, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и Район Южен

Отговорено от РИОСВ-Пловдив на 12.06.2024г.